Set a fire in your heart with CODE MANIA 🔥
Tags: codemania, codemania1010, community, passion
Published: 2020-01-03 07:42:20

### **🌈 Code Mania 1010: All About Passion**

วนเวียนมาเจอกันอีกครั้งสำหรับงาน **Code Mania** ซึ่งครั้งนี้มีชื่อตอนว่า **Code Mania 1010: All About Passion** แค่ฟังก็รู้สึกว่า Passion ในตัวมันฮึกเหิมขึ้นมาทีเดียว 🔥

![CodeMania1010](https://raw.githubusercontent.com/praewpraew-p/blog_images_repo/master/codemania1010/6.jpg?token=AGZNXF4Q6RZTHN6S7FJ3QXS6B3CR4)


งานครั้งนี้จัดอยู่ที่ True Digital Park เมื่อเข้าไปลงทะเบียนแล้วจะได้รับป้ายชื่อ เสื้อ กับตารางกำหนดการในงาน แอบขอกรี๊ดนิดนึง เสื้อน่ารักมาก แง้ ละก็ชอบสายคล้องป้ายมาก ทำดีฝุดๆ

|ป้ายชื่อ             |  กำหนดการ|
|:-------------------------:|:-------------------------:|
|![CodeMania1010](https://raw.githubusercontent.com/praewpraew-p/blog_images_repo/master/codemania1010/1_1.jpg?token=AGZNXFZIGQMX6RT4C27OU2C6B3N6S)  |  ![CodeMania1010](https://raw.githubusercontent.com/praewpraew-p/blog_images_repo/master/codemania1010/2_2.jpg?token=AGZNXFY2T7QSJWPKIHZCIQS6B3NTO)|


อันดับแรกพอเข้าไปในงานก็ว้าวก่อนเลย ว้าวกับ True Digital Park 55555 ตึกสวยสุดๆ ที่งานมีบริษัทหลายบริษัทมาออกบูธกันด้วย ทั้งแนะนำบริษัท รับสมัครงาน เยอะแยะมาก แล้วแต่ละบูธก็มีของมาแจกเพียบ เราก็เลยพลาดไม่ได้ที่จะไปล่าของแจกมาด้วยย แน่น๊อนน ได้มาเพียบเลยล่ะ!

![CodeMania1010](https://raw.githubusercontent.com/praewpraew-p/blog_images_repo/master/codemania1010/9.jpg?token=AGZNXF5E4N76WFKCH5IFATC6B3UKK)

![CodeMania1010](https://raw.githubusercontent.com/praewpraew-p/blog_images_repo/master/codemania1010/4.jpg?token=AGZNXF6NFXWXMOLWES5GTP26B3SVE)


ช่วงงานเริ่มจะมี speaker ขึ้นมาพูดในหลากหลายหัวข้อ ซึ่งแต่ละหัวข้อมันเป็นอะไรที่สุดยอด ตื่นเต้นสุดๆ เลยที่ได้มานั่งฟังอะไรใหม่ๆ ที่นี่ หลังจากนั้นช่วงใกล้พักอาหารกลางวันก็จะมีกิจกรรม **Connection Activity** ขอบอกว่า แอบมาคนเดียวก็ไม่ต้องกลัวเหงาเลยค่ะ เพราะกิจกรรมนี้ก็เพื่อให้ผู้ที่สนใจแลกเปลี่ยนความคิดเห็นในเรื่องเดียวกัน ได้มีโอกาสนั่งคุยกันนั่นเอง ซึ่งก็มีหลากหลายหัวข้อเลยเลยทีเดียว ตั้งแต่ Blockchain ไปจนถึง Video Games เลยค่ะ แต่ถ้าใครมีหัวข้ออื่นที่อยากจะแลกเปลี่ยน ก็เสนอไปได้เลย! 🙌

![CodeMania1010](https://raw.githubusercontent.com/praewpraew-p/blog_images_repo/master/codemania1010/8.jpg?token=AGZNXF6LRXQPID5P2TOLCYK6B3USM)

![CodeMania1010](https://raw.githubusercontent.com/praewpraew-p/blog_images_repo/master/codemania1010/5.jpg?token=AGZNXF2X3D2IPKQT2NXZDFC6B3P6Y)

ในช่วงบ่ายก็จะแบ่งการเข้าฟังบรรยายเป็นหัวข้อ แต่ละหัวข้อก็จะมี speaker มาให้ความรู้เยอะแยะเลย ทั้งหัวข้อเกี่ยวกับ Serverless, DevOps, Blockchain หรือจะเป็นฝั่งของ Machine Learning และ Testing อีกด้วย อีกทั้งยังมี workshop เล็ก ๆ ซึ่งจะถูกจัดที่ห้อง Workshop Room มีทั้ง Flutter สำหรับสายโมบายแอป หรือจะเป็น สร้างแบงค์บน Ethereum ด้วย Smart Contract ใครสนใจเรื่องไหน อยากเข้าฟังอะไรเชิญตามสบายค่ะ

แต่ไม่ต้องกลัวนะคะว่าเราจะได้มาเลือกปุบปับหน้างานว่าจะเข้าอะไรดี ก่อนวันงานทางผู้จัดได้อัพโหลดตารางกิจกรรมให้ทุกคนได้ทราบเพื่อที่จะได้ตัดสินใจกันก่อนอยู่แล้ว ใครที่อยากจะเข้าเวิร์คช็อปจะได้เตรียมแล็ปท็อปมาให้พร้อม 👩‍💻 
_(ติดตามข่าวสารได้ที่ [facebook page: สมาคมโปรแกรมเมอร์ไทย](https://www.facebook.com/ThaiProgrammerSociety))_
  
  
  
  

**ช่วงโหวต Session ที่ชอบที่สุด ! ❤️**

ถ้าจะต้องเลือกที่ชอบมากจริงๆ ฟังเพลินๆเลยก็จะเป็น `Myths of Software Testing` ค่ะ แต่ไม่ได้หมายความว่า session อื่นไม่สนุกน้า อันนี้เราก็ต้องมีเอนเอียงตามความชอบนิดหน่อย แหะๆ จากการฟังก็ทำให้รู้ว่า จริงๆแล้วเนี่ยเรื่องของเทส มันไม่ได้เกี่ยวกับ Tester เพียงคนเดียวค่ะ 

_“Software Testing != Tester’s Job”_

ทุกๆคนในทีมต่างก็ต้องมีส่วนร่วมในการเทส เพื่อให้เราได้ซอฟต์แวร์ที่มี quality สูงสุดนั่นเอง _ว่าแต่คนในทีมจะช่วยได้ยังไงบ้างนะ ?_ ยกตัวอย่างกับการทำ unit test เลยค่ะ หลายๆคนพอลงท้ายด้วยคำว่าเทสปุ๊บ อ้ะ หน้าที่ Tester 😢 แต่ถ้ามาดูกันจริงๆแล้ว การทำ  unit test เนี่ย เราต้องการทดสอบส่วนของฟังก์ชันที่ถูกพัฒนาขึ้นโดย Developer ใช่มั้ยคะ มันจะดีกว่ามั้ยถ้าคนที่เขียนโค้ดเหล่านั้นขึ้นมา เป็นคนเขียนเทสเพื่อทดสอบมัน เพราะคงไม่มีใครรู้จักโค้ดเหล่านั้นได้ดีกว่าคนที่เขียนแน่นอน 

โอ้โห นี่แค่น้ำจิ้มจาก session นี้นะคะเนี่ย ยังมีอีกหัวข้อที่น่าสนใจสำหรับผู้เขียน ก็คือ `DevOps` นั่นเอง ตอนแรกนี่เดินเข้าไปด้วยความคิดที่ว่า ‘DevOps’ คืออะไร? ได้ยินมาก็บ่อยแต่จริงๆ มันคืออะไรกันนะ? พอเข้าไปฟังก็ทราบทั้งหมดเลย ทั้งความหมายของ DevOps หลักการ แนวคิด และอื่นๆ อีกมาก เป็น DevOps101 จริงๆ ใครที่ไม่มีพื้นฐานมาก่อนไม่ต้องกลัวเลย เพราะ speaker อธิบายตั้งแต่เริ่มต้น ทำความเข้าใจได้ง่ายมากค่ะ 


สุดท้าย อยากบอกว่างานดีๆ แบบนี้มากันเถอะค่ะ สิ่งที่ได้กลับไปไม่ใช่แค่ความรู้แต่เป็นเพื่อน เป็น Community ที่พร้อมจะคุยแลกเปลี่ยนกันในหลายๆ เรื่อง เรียกได้ว่าโลกของเราจะกว้างขึ้นหลังจบงานนี้แน่นอน 💛